b"\n_START_ARTICLE_\nA\xc3\xafr og T\xc3\xa9n\xc3\xa9r\xc3\xa9 naturreservat\n_START_SECTION_\nA\xc3\xafrbjergene\n_START_PARAGRAPH_\nA\xc3\xafr (alternativt A\xc3\xafrmassivet eller Azbine) er et triangelformet bjergmassiv med h\xc3\xb8jder op til 1830 moh._NEWLINE_Befolkningen i omr\xc3\xa5det omkring A\xc3\xafr lever et nomadeliv, baseret p\xc3\xa5 kameler og geder som giver m\xc3\xa6lk, k\xc3\xb8d og skind._NEWLINE_A\xc3\xafr er kendt for sine klippemalerier som er fra 6000-tallet f.Kr. til omkring \xc3\xa5r 1000 e.Kr. I tidligere perioder, var A\xc3\xafr et pastoralt omr\xc3\xa5de, hvilket illustreres med billeder af kv\xc3\xa6g og store pattedyr, men i 3000-tallet f.Kr. begyndte \xc3\xb8rkenen at brede sig og tuareger fra nord flyttede ind i regionen. Senere kunst viser p\xc3\xa5 krig, med billeder af heste og stridsvogne. S\xc3\xa6rlig ber\xc3\xb8mt er det fem meter h\xc3\xb8je maleri af en giraf i Dabous, opdaget i 1999.\n_START_SECTION_\nT\xc3\xa9n\xc3\xa9r\xc3\xa9-\xc3\xb8rkenen\n_START_PARAGRAPH_\nT\xc3\xa9n\xc3\xa9r\xc3\xa9-\xc3\xb8rkenen omfatter 400,000 km\xc2\xb2 i det sydlige centrale Sahara. \xc3\x98rkenen ligger i det nord\xc3\xb8stlige Niger og vestlige dele af Tchad, og dens udstr\xc3\xa6kning defineres almindeligvis af A\xc3\xafrbjergene i vest, Hoggarbjergene i nord, Djadoplateauet i nord\xc3\xb8st, Tibestibjergene i \xc3\xb8st og Tchads\xc3\xb8en mod syd._NEWLINE_Navnet T\xc3\xa9n\xc3\xa9r\xc3\xa9 kommer fra tuaregenes sprog tamasheq, og betyder \xc2\xab\xc3\xb8rken\xc2\xbb, p\xc3\xa5 samme m\xc3\xa5de som det arabiske ord for \xc3\xb8rken, Sahara har givet navn til hele regionen._NEWLINE_T\xc3\xa9n\xc3\xa9r\xc3\xa9 er ekstremt varmt, karrig og t\xc3\xb8rt, og har praktisk talt ikke nogee planteliv. Temperaturene kan v\xc3\xa6re s\xc3\xa5 h\xc3\xb8je som 42\xc2\xa0\xc2\xb0C om sommeren, og \xc3\xa5rsnedb\xc3\xb8ren s\xc3\xa5 beskeden som 25 mm._NEWLINE_Omr\xc3\xa5det har ikke altid v\xc3\xa6ret en \xc3\xb8rken. I Karbontiden var det sj\xc3\xb8bunn her, og senere har det v\xc3\xa6re tropiske skove her. Mod vest i omr\xc3\xa5det ligger en \xc2\xabdinosaurkirkeg\xc3\xa5rd\xc2\xbb hvor der har v\xc3\xa6ret fundet mange fossiler. Et n\xc3\xa6sten komplet fossil efter \xc2\xabsuperkrokodillen\xc2\xbb Sarcosuchus imperator blev fundet her p\xc3\xa5 1950'erne._NEWLINE_I tidlige menneskelig tid var omr\xc3\xa5det frugtbart og tilpasset mennesket. J\xc3\xa6gere bosatte sig i omr\xc3\xa5det for 60.000 \xc3\xa5r siden i perioden kendt som mellem-paleolitikum. Der er fundet stenredskaber som viser deres historie. I neolitisk tid blev der lavet hulemalerier og der er fundet andre spor efter en j\xc3\xa6gerkultur. Saharas omdannelse til \xc3\xb8rken begyndte ca. 2.500 f.Kr. og siden har befolkningen holdt sig p\xc3\xa5 om lag samme niveau._NEWLINE_Nutidens indbyggere er tuareger fra A\xc3\xafr og Azawagh. Tre tuareg-klaner (Kel Ayr, Iwillimidan Kel Denneg og Kel Gres) herskede i regionen ind til omr\xc3\xa5det blev okkuperet af franske kolonistyrker. Andre folkegrupper i omr\xc3\xa5det er hausafolket, songhai, wodaabe (en fulanistamme), maurere og toubou. Tuaregterritoriet blev i 1960 indlemmet i den uafh\xc3\xa6ngige stat Niger._NEWLINE_\xc2\xabHovedstaden\xc2\xbb i T\xc3\xa9n\xc3\xa9r\xc3\xa9 er byen Agadez, som ligger ved foden af A\xc3\xafrbjergene. Der findes ogs\xc3\xa5 nogle oaser i omr\xc3\xa5det, knyttet til saltgruber._NEWLINE_\xc3\x98rkenen er/var ogs\xc3\xa5 kendt for Tr\xc3\xa6et i T\xc3\xa9n\xc3\xa9r\xc3\xa9, verdens mest ensomme tr\xc3\xa6. Tr\xc3\xa6et, et akacietr\xc3\xa6, var ind til 1973 det eneste tr\xc3\xa6 i 400 km omkreds. Det stod langs en karavanerute for kamelkaravaner og var i mange \xc3\xa5r blevet beskyttet af kameldriverne og anset som et beskyttelsesv\xc3\xa6rdigt landemerke. Tr\xc3\xa6et blev p\xc3\xa5kj\xc3\xb8rt (!) af en libysk lastbilchauf\xc3\xb8r i 1973 og st\xc3\xa5r nu p\xc3\xa5 museum. Tr\xc3\xa6et er erstattet af en metalmast som varetager rollen som landem\xc3\xa6rke."